|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Predloženým návrhom možno realizáciou zateplenia rodinných domov očakávať zníženie výdavkov domácností na energie, a teda zníženie spotreby energie domácnosťami, ktorá bude mať dlhodobo pozitívny vplyv na ovzdušie znížením emisií.  V súvislosti s výstavbou rodinných domov s takmer nulovou potrebou energie realizáciou kvalitnejšieho návrhu obalových konštrukcií rodinného domu a využitím obnoviteľných zdrojov energie možno predpokladať využitie solárnych a vnútorných ziskov. Taktiež predpokladané zníženie primárnej energie na vykurovanie, chladenie, vetranie, prípravu teplej úžitkovej vody a osvetlenie približne o 50 % má priamy vplyv na zníženie emisií CO2, ako aj znečisťujúcich látok. Využívaním energie z obnoviteľných zdrojov energie nachádzajúcich sa v rodinnom dome alebo v jeho blízkosti by sa malo dosiahnuť najmenej 50 %-né zníženie primárnej energie. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Návrh nemá vplyv na chránené územia. |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Návrh nemá vplyv na životné prostredie presahujúce štátne hranice. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Žiadne. |